**Sporazum o stabilizaciji i pridruživanju između EU i Bosne i Hercegovine**

**8.sastanak Posebne grupe za reformu javne uprave**

**Datum: 12. mart 2025. godine**

**Preporuke[[1]](#footnote-1)**

|  |
| --- |
| **SAŽETAK POLITIČKIH PREPORUKA VISOKOG PRIORITETA ZA OVAJ DIJALOG DO SLJEDEĆE GODINE**  |
| * Poboljšati Program integrisanja u EU u skladu sa komentarima EU, kako bi bio usvojen u skladu sa zahtjevima iz člana 70. stava 3. SSP-a (*Državni program za usvajanje acquisa*) i unaprijediti ulogu DEI-a u osiguranju kvaliteta kod usklađivanja sa acquisem EU, te usvojiti metodologiju koordinisanog usklađivanja sa *acquisem* EU;
* Usvojiti i započeti provedbu revidiranog Akcionog plana; poboljšati funkcionisanje struktura za koordinaciju i povećati broj zaposlenih u odgovarajućim jedinicama entitetskih koordinatora za RJU i bolje ih obučiti da tematski upravljaju RJU. Pored toga, revidirati unutrašnju organizaciju Kancelarije koordinatora za RJU kako bi se poboljšalo njeno funkcionisanje u skladu sa preporukama iz funkcionalnog pregleda.
* Izmijeniti zakone o državnoj službi u skladu sa principom zasluga i međusobno ih uskladiti radi uspostave profesionalne i depolitizovane državne službe i popuniti upražnjena radna mjesta pomoćnika ministara na državnom i federalnom nivou;
* Usvojiti propise na državnom nivou o cjelodržavnom strateškom planiranju politika i odrediti jednu instituciju na državnom nivou nadležnu za planiranje politika;
* Poboljšati cjelodržavnu Strategiju upravljanja javnim finansijama, koja bi obuhvatila usklađenije aktivnosti na svim nivoima i s tim u vezi poboljšati praćenje provedbe; poboljšati reformske napore u upravljanju javnim investicijama, upravljanju fiskalnim rizicima, izvještavanju o potencijalnim obavezama, efikasnost javne unutrašnje finansijske kontrole sa posebnim fokusom na uspostavljanje efikasnog sistema upravljanja nepravilnostima i prevarama u vezi sa budžetskim i sredstvima EU, unutrašnju reviziju i upravljanje rizicima.
 |

# Strateški okvir za reformu javne uprave (SO RJU)

1.1. Izraditi jasan kalendar sastanaka za rad **tijela za donošenje političkih odluka - Koordinacionog odbora (KO), i za ukupno funkcionisanje tijela Zajedničke platforme** (2. kvartal 2025.).

1.2. Treba ojačati ulogu svih koordinatora za RJU za upravljanje provedbom i praćenjem novog revidiranog Akcionog plana za RJU na način da se revidira i izmijeni unutrašnja organizacija Kancelarije koordinatora za RJU (4. kvartal 2025.), te unaprijede kapaciteti zaposlenih u kancelarijama koordinatora za RJU na entitetskom nivou (3. kvartal 2025.).

1.3. Usvojiti i početi provedbu revidiranog Akcionog plana za RJU za period 2023-2027. s jasnim rokovima i institucionalnim odgovornostima u svim oblastima RJU, te u skladu s tim osigurati finansijska sredstava za provedbu Akcionog plana u 2025. godini (2. kvartal 2025.). Osigurati veću odgovornost domaćih vlasti u provedbi reformi s ciljem postizanja najmanje 10% domaćeg doprinosa tokom 2026. godine (4. kvartal 2025.).

1.4. **Usvojiti komunikacionu strategiju o RJU** i započeti njenu provedbu (2. kvartal 2025.) kako bi se povećala svijest vlada i društva o pitanjima RJU, a posebno o važnosti RJU u procesu integracija u EU.

1.5. Izraditi mapu puta za privlačenje donatora za provedbu Akcionog plana za RJU (2. kvartal 2025.) i pokrenuti **efikasan mehanizam za donatorsku koordinaciju**, kako bi se osigurala finansijska održivost. Organizovati prvi sastanak donatorske koordinacije (2. kvartal 2025.) i nastaviti to raditi dva puta godišnje.

# Upravljanje javnim finansijama (UJF)

2.1. Usvojiti novi sveobuhvatni strateški okvir UJF za period 2026-2030. sa usklađenim strateškim ciljem, mjerama, aktivnostima i zajedničkim pokazateljima i obezbijediti funkcionalnu institucionalnu organizaciju za koordinisano planiranje, provedbu i praćenje reformi UJF (3. kvartal 2025. godine). Poboljšati **metodologiju godišnjeg monitoringa UJF-a** kako bi se obezbijedio jasan pregled rezultata za cijelu zemlju, a ne samo provedenih aktivnosti, uzimajući u obzir izazove za cijelu zemlju i rizike stuba UJF-a.

**2. Unaprijediti sljedeće reforme UJF-a** u novoj Strategiji UJF za period 2026-2030., i kao dio budućeg **dijaloga o UJF-u:**

2.1.1. Usvojiti zakonski propisani mehanizam i metodologiju za sistematsku procjenu velikih kapitalnih projekata i uspostaviti odjel za javne investicije na nivou Brčko Distrikta sa odgovarajućim osobljem (4. kvartal 2025.).

2.1.2. Poboljšanje **kvaliteta budžetskog procesa** dosljednom primjenom državnog zakona o budžetu, pravovremenim usvajanjem globalnog fiskalnog okvira kao preduslova za sljedeći budžetski ciklus (3. kvartal 2025.). Osigurati da sve reforme / procesi koji imaju fiskalni uticaj budu na odgovarajući način predstavljeni u fiskalnim okvirima / budžetima.

2.1.3. Jačanje **vjerodostojnosti srednjoročnih budžetskih okvira** (1) boljom povezanošću godišnjeg strateškog planiranja i budžetskog procesa i (2) osnaživanjem kapaciteta za predviđanje i modeliranje i unaprjeđenjem koordinacije u ovoj oblasti;

2.1.4. Svi nivoi vlasti trebaju osigurati pravne preduslove kako bi se primijenio IT sistem za usklađivanje budžetske prezentacije sa **programskim budžetiranjem** i **principima srednjeročnog planiranja budžeta** i usvojiti relevantne propise na državnom nivou i u RS (4. kvartal 2025.);

2.1.5. Osigurati efikasnu funkciju nadzora nad fiskalnim rizicima (pokrivanjem i fiskalnih rizika **preduzeća u državnom vlasništvu** tako što će se ova funkcija jasno dodijeliti jedinicama u oba entiteta, sa jasno definisanim zadacima, odgovarajućim osobljem i resursima;

2.1.6. Kreirati i ažurirati u oba entiteta **javno dostupan registar preduzeća u državnom vlasništvu** sa kompletnom listom svih takvih preduzeća koja se može pretraživati, uključujući sveobuhvatne finansijske izvještaje, revizije i organizacione informacije **zasnovane na definisanoj metodologiji**.

2.1.7. Poboljšati kapacitete za **unutrašnju reviziju**, učinkovito **upravljanje rizicima** i borbu protiv prevara i uspostaviti odgovarajući **institucionalni i pravni okvir za upravljanje nepravilnostima** u vezi sa budžetskim i sredstvima EU, te uspostaviti Službu za koordinaciju borbe protiv prevara, i odrediti ove oblasti kao prioritete u okviru nove Strategije UJF za period 2026-2030.

#  Državna služba i upravljanje ljudskim potencijalima/resursima

3.1. Nastaviti jačati **saradnju između ministarstava pravde / uprave** **i odgovarajućih agencija za državnu službu** na svim nivoima vlasti, imenovati pomoćnika ministara na državnom i federalnom nivou i nastaviti saradnju kroz **forum direktora** agencija za državnu službu kako bi pokrenuli reforme u oblasti ULJP (2. kvartal 2025.).

3.2. Usvojiti **metodologije ULJP-a** za praćenje provođenja zakona o državnoj službi i upravljanja ljudskim resursima, na usklađen način na svim nivoima vlasti (1. kvartal 2026.) i, u skladu s tim, nadograditi sistem HRMIS.

3.3.U skladu sa zajedničkim okvirom politike, usvojiti i provesti **strategije ULJP-a** na državnom nivou, nivou RS i BD BiH (4. kvartal 2025.) i nastaviti provedbu Strategije ULJP-a na federalnom i kantonalnom nivou. Pokrenuti aktivnosti u cilju poboljšanja planiranja ULJP-a, sistematizacije radnih mjesta, opisa i vrednovanja radnih mjesta na svim nivoima vlasti na usklađen način, uz prilagođavanje budućim potrebnim vještinama (4. kvartal 2025. godine).

3.4.Usvojiti unaprijeđen pravni osnov za **registre državne službe** na entitetskom nivou i jasnije definisati institucionalne nadležnosti (4. kvartal 2025. godine). Osigurati funkcionalnost HRMIS-a na svim nivoima tako što će se osigurati uslovi koji se odnose na kapacitete za upravljanje registrima i nadogradnju softvera (2. kvartal 2026).

3.5.Uskladiti 11 zakona o državnoj službi i standarde u pogledu ljudskih potencijala i imenovati **radnu grupu** uključivanjem ministarstava nadležnih za javnu upravu radi završetka ovog procesa do (2. kvartal 2025). Ovo podrazumijeva usklađivanje zakonskih odredbi za zajednički djelokrug državne službe, jednake standarde u postupcima zapošljavanja i odabira, kompatibilne kategorije radnih mjesta i potrebnih kompetencija kako bi se osigurala **mobilnost i** jedinstveni **standardi po pitanju radnih uvjeta, funkcija i organizacije državne službe.**

3.6. Potrebno je bez odlaganja **uskladiti zakone o državnoj službi s načelima meritornosti** kako na entitetskom tako i na državnom nivou (4. kvartal 2025.). Federacija BiH također treba koordinisati usklađivanje s načelima meritornosti s kantonima i dovršiti proces izmjena i dopuna zakona (jun 2025.).

3.7.Okončati prakse kojima se ne može osigurati **zapošljavanje na osnovu zasluga** i funkcionalna državna služba, na način da se redovno objavljuju konkursi za upražnjena radna mjesta i organizuju zapošljavanja na osnovu javnih konkursa za više rukovodeće službenike nakon isteka mandata, smanji broj pozicija vršilaca dužnosti i privremenih ugovora na nivou RS.

3.8.Uspostaviti neophodne mehanizme za **prikupljanje podataka** prema **obrascu o ULJP Evropske komisije** i godišnje izviještavati o tim podacima prije održavanja sastanaka Posebne grupe za RJU.

# Izrada politike i koordinacija

4.1.Vijeće ministara BiH treba zadužiti jednu instituciju za koordinaciju i osiguranje kvaliteta strateškog (sektorskog) planiranja politika i donijeti jedan podzakonski akt za strateško planiranje na nivou institucija BiH. (4. kvartal 2025.)

4.2.Pripremiti sveoubuhvatan **konceptualni okvir za strateško (sektorsko) planiranje za cijelu zemlju** u bliskoj saradnji s nadležnim institucijama na svim nivoima vlasti u BiH (4. kvartal 2025.). Treba koristiti odgovarajući nadzorni tim i druga tijela u Zajedničkoj platformi kao glavne forume za diskusiju o aspektima konceptualnog okvira i regulatornog okvira za strateško (sektorsko) planiranje za cijelu zemlju.

4.3.**Na osnovu konceptualnog okvira (uključujući i nadležne institucije)** koji je razmatran i dogovoren među članovima **Koordinacionog odbora** (4. kvartal 2025.), nadležne institucije trebaju pripremiti nacrt podzakonskog akta o strateškom (sektorskom) planiranju u cijeloj zemlji u saradnji s odgovarajućim institucijama na svim nivoima vlasti i dostaviti ih na usvajanje Vijeću ministara BiH. Proces će podržati tehnička pomoć i OECD-SIGMA.

4.4.Dovršiti i usaglasiti s EU konačnu verziju **Programa integrisanja u EU** u skladu s komentarima EU i zahtjevima iz stava 3. člana 70. SSP-a kako bi program bio usvojen (Državni program za usvajanje acquisa) (3. kvartal 2025.) Takođe, dostavite analizu funkcionisanja Odluke o sistemu koordinacije za pitanja EU iz 2016. godine (3. kvartal 2025. godine), zajedno sa prijedlozima za otklanjanje uočenih nedostataka, uz unaprjeđenje uloge DEI u obezbjeđenju kvaliteta u pogledu narednih faza pristupanja (3. kvartal 2025. godine) i izraditi metodologiju za koordinisano usklađivanje s *acquisem* EU između državnog, entitetskog i kantonalnog nivoa (3. kvartal 2025. godine).

# Odgovornost i pružanje usluga

5.1.Koordinatori za RJU, zajedno sa parlamentima sa svih nivoa vlasti, trebaju podržati **provedbu preporuka Ombudsmana** na svakom nivou, i ovo delegirati Koordinacionom odboru radi praćenja. Ombudsman bi takođe trebao imati proaktivniju ulogu u korištenju svih dostupnih kanala komunikacije s izvršnim i zakonodavnim vlastima različitih nivoa u cilju bolje komunikacije kada su u pitanju preporuke Ombudsmana (3. kvartal 2025. godine).

5.2. Osigurati pravilnu provedbu **državnog** **Zakona o slobodi pristupa informacijama** i blagovremeno usvajanje podzakonskih akata. Uspostaviti Centralni portal otvorenih podataka i provesti proaktivno objavljivanje informacija (3. kvartal 2025. godine). Izmijeniti i dopuniti propise na državnom nivou u pogledu uspostavljanja nezavisnog i specijalizovanog mehanizma nadzora, uključujući žalbene postupke za pitanja slobode pristupa informacijama (2. kvartal 2025. godine).

5.3. Izraditi propise o slobodi pristupa informacijama na entitetskom nivou i u BD BiH, usklađene u cijeloj zemlji i sa relevantnim evropskim standardima i propisima EU, uz korištenje novog modela zakona koji je izradila SIGMA kao osnova za izradu novih zakona i ispunjenje preporuka TAIEX-a (3. kvartal 2025. godine). Prije postupka usvajanja, dostaviti Komisiji nacrte novih zakona u ranoj fazi pripreme kako bi se osigurala njihova usklađenost s *acquisem* EU i relevantnim standardima.

5.4. Poboljšati **upravu prilagođenu korisnicima**, uvođenjem aktivnosti predviđenih u okviru pružanja usluga u Akcionom planu za RJU prema dogovorenoj mapi puta s jasnim rokovima i institucionalnim odgovornostima sa OECD- SIGMA. Kada je u pitanju mapa puta, utvrditi relevantne **prelazne** **aktivnosti** (tj. pravnu osnovu, strukturu kataloga (podatke koje treba uključiti) za izradu metodologije i kataloga e-usluga (4. kvartal 2025. godine) i ubrzati usvajanje zakona o elektronskom potpisu (4. kvartal 2025.).

**Naredne aktivnosti**

* Dostaviti izvještaje o praćenju RJU i UJF nakon usvajanja
* Dostaviti revidirani akcioni plan za RJU i novu strategiju UJF kada se izradi i predočiti Evropskoj komisiji radi konsultacija;
* Dostaviti kalendar sastanaka Koordinacionog odbora i nacrte dnevnog reda i zapisnika sa sastanaka, te kalendar sastanaka koordinatora za RJU;
* Dostaviti informacije o izvorima finansiranja nakon usvajanja Akcionog plana za RJU;
* Dostaviti kalendar i dnevni red sastanaka o saradnji agencija za državnu službu na osnovu foruma direktora agencija;
* Dostaviti podatke u obrascu za upravljanje ljudskim potencijalima, gdje nedostaju podaci, te napisati objašnjenja zašto podaci nedostaju;
* Dostaviti nacrt zakona o državnoj službi na svim nivoima vlasti kada bude vrijeme za konsultacije sa EU i OECD-SIGMA-om i prije usvajanja, kako bi se osigurala usklađenost sa principima javne uprave.

1. Preporuke Posebne grupe za reformu javne uprave trebaju biti objavljene na internet stranicama koordinatora za RJU za svaki nivo vlasti i navesti linkove za Evropsku komisiju. [↑](#footnote-ref-1)